Document ID: 32000D0672

Komisijas Lēmums
(2002. gada 20. oktobris),
ar ko nosaka īpašus nosacījumus, kas regulē Venecuēlas izcelsmes zvejniecības produktu importu
(izziņots ar dokumenta numuru C(2000) 3056)
(dokuments attiecas uz EEZ)
(2000/672/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un to laišanai tirgū [1], kurā jaunākie grozījumi izdarīti ar Direktīvu 97/79/EK [2], un jo īpaši tās 11. pantu,
tā kā:
(1) Komisijas eksperts ir veicis pārbaudes vizīti Venecuēlā, lai pārbaudītu apstākļus, kādos ražo, uzglabā un nosūta uz Kopienu zvejniecības produktus.
(2) Venecuēlas tiesību aktus attiecībā uz veselības pārbaudi un zvejniecības produktu uzraudzību var uzskatīt par līdzvērtīgiem tiem noteikumiem, kas noteikti Direktīvā 91/493/EEK.
(3) Venecuēlā kompetentā iestāde "Servicio Autónomo de Recursos Pesqueros (SARPA) del Ministerio de Agricultura y Cría" spēj efektīvi kontrolēt spēkā esošo tiesību aktu piemērošanu.
(4) Direktīvas 91/493/EEK 11. panta 4. punkta a) apakšpunktā minētajā veselības sertifikāta iegūšanas procedūrā jāparedz arī sertifikāta parauga definīcija, obligātās prasības attiecībā uz valodu(-ām), kurās tas jānoformē, un tās personas amats, kura ir pilnvarota to parakstīt.
(5) Saskaņā ar Direktīvas 91/493/EEK 11. panta 4. punkta b) apakšpunktu uz zvejniecības produktu iepakojumiem jābūt marķējumam, kurā norādīts trešās valsts nosaukums un izcelsmes uzņēmuma, zivju pārstrādes kuģa, saldētavas vai saldētājkuģa apstiprinājuma/reģistrācijas numurs.
(6) Saskaņā ar Direktīvas 91/493/EEK 11. panta 4. punkta c) apakšpunktu jāizveido apstiprinātu uzņēmumu, zivju pārstrādes kuģu vai saldētavu saraksts, kā arī jāizveido to saldētājkuģu saraksts, kuri aprīkoti atbilstoši Direktīvas 92/48/EEK [3] II pielikuma 1. līdz 7. punktam. Šie saraksti ir jāizveido, pamatojoties uz SARPA sniegto informāciju Komisijai. Tāpēc SARPA pienākums ir nodrošināt Direktīvas 91/493/EEK 11. panta 4. punkta noteikumu ievērošanu.
(7) SARPA ir sniegusi oficiālu apstiprinājumu attiecībā uz to noteikumu ievērošanu, kas noteikti Direktīvas 91/493/EEK pielikuma V nodaļā, un attiecībā uz to prasību izpildi, kas ir līdzvērtīgas minētajā direktīvā noteiktajām.
(8) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Servicio Autónomo de Recursos Pesqueros (SARPA) del Ministerio de Agricultura y Cría ir kompetentā iestāde Venecuēlā, kas pārbauda un apliecina zvejniecības un akvakultūras produktu atbilstību Direktīvas 91/493/EEK prasībām.
2. pants
Venecuēlas izcelsmes zvejniecības un akvakultūras produktiem jāatbilst šādiem nosacījumiem:
1. Katram sūtījumam jāpievieno numurēts veselības sertifikāta oriģināls, kas ir atbilstoši noformēts, parakstīts, datēts un kam ir viena lapa atbilstoši A pielikumā norādītajam paraugam.
2. Produktiem ir jābūt no apstiprinātiem uzņēmumiem, zivju pārstrādes kuģiem, saldētavām vai reģistrētiem saldētājkuģiem, kuri uzskaitīti B pielikumā.
3. Izņemot neiesaiņotus saldētus zvejniecības produktus, kas paredzēti konservētas pārtikas ražošanai, uz visiem iepakojumiem neizdzēšamiem burtiem jābūt vārdam "VENEZUELA" un uzņēmuma, zivju pārstrādes kuģa, saldētavas vai saldētājkuģa apstiprinājuma/reģistrācijas numuram.
3. pants
1. Lēmuma 2. panta 1. punktā minētajam sertifikātam jābūt noformētam vismaz vienā no tās dalībvalsts oficiālajām valodām, kurā veic pārbaudi.
2. Sertifikātos jānorāda SARPA pārstāvja vārds, ieņemamais amats un paraksts, kā arī iestādes oficiālais zīmogs krāsā, kas atšķiras no citām atzīmēm dokumentā.
4. pants
Šis lēmums stājas spēkā 60 dienas pēc tā publicēšanas Eiropas Kopienu Oficiālajā Vēstnesī.
5. pants
Šis lēmums ir adresēts dalībvalstīm.
Briselē, 2000. gada 20. oktobrī

Labels: 0
3
18
6